==== Seksuelle overgreb ====
Der har de senere år været flere tilfælde af seksuelle overgreb i [[Buddha|buddhist]]-templer, både [[pædofili]] og [[voldtægt]]. I landdistrikterne er det, at blive [[Noviciat|novice]] en billet for fattige drenge til at få gratis [[uddannelse]], husly og økonomisk støtte. Uden ordentligt tilsyn er [[Seksuelt misbrug af børn|seksuelt misbrug]] udbredt, både blandt de ældre og yngre novicer, såvel som mellem [[munk]]e og novicer. [[Abbed]]erne kan misbruge deres autoritet til seksuelt overgreb mod drenge med lovning om straffrihed for fejl, idet de ved, at deres ofre ikke kan kæmpe imod, da de ofte enten kommer fra [[Fattigdom|fattige]] familier, der kan bo langt væk, eller er forældreløse. Kommer seksuelle overgreb frem, kræver forældrene at munke, der har udført overgreb, bliver [[Anholdelse|anholdt]], kommer for en [[domstol]] og bliver sendt i [[fængsel]]. Hvis skandalerne når [[Nyhedsmedie|nyhederne]], giver de [[Gejstlighed|gejstlige]] myndigheder løfter om bedre tilsyn. Ifølge medieartikler ofte "tomme løfter". En undersøgelse fra [[2019]] foretaget på omkring 100 nyhedsartikler om useriøse munke, viste at en tredjedel involverede seksuelle misforhold, hvor størstedelen af gerningsmændene var ældre munke med høj gejstlig uddannelse, heraf mange abbeder.<ref name="20191030_BkkPost">{{cite news |url=https://www.bangkokpost.com/opinion/opinion/1782969/temples-no-longer-safe-for-children |title=Temples no longer safe for children |author=Sanitsuda Ekachai |work=[[Bangkok Post]] |date=30. oktober 2019 |access-date=30. august 2020 |language=en}}</ref>
Politik